text: اس موقع پر خطاب کرتے ہوئے صدر جمہوریہ نے کہا اگرچہ یہ ادارہ ابھی نوخیز ہے تاہم ہمارے ملک کا ایک بہت ہی اہم تعلیمی و تحقیقی مرکز ہے ۔ اس نے بڑی تیزی سے سائنسی ترقی کے حصول میں دلچسپی رکھنے والے طلباء اور اساتذہ کے لیے شمالی ہندوستان کے اہم ترین اداروں میں سے ایک ادارے کی حیثیت سے اپنی شناخت بنائی ہے ۔ بنیادی سائنسی تحقیق کی سہولیات فراہم کرنے اور فروغ دینے اور اسے ہندوستان اور ہمارے معاشرہ کی ضروریات کے ساتھ ہم آہنگ کرنے کے لیے اپنے مینڈیٹ کا بحسن و خوبی استعمال کیا ہے ۔